Document ID: /roh_data/filtered/fineweb-2-filterrobots_roh.jsonl.gz/33332

Per la cumissiun cuntrafa la clausula da contract davart la garanzia dal meglier pretsch a la lescha federala davart ils cartels. Dentant na dastgan ils hotels er vinavant betg offir in pretsch pli bass sin lur paginas da web che sin las plattafurmas.
Garanzia da pretsch bass po esser problematic per hotels
Las plattafurmas avevan pretendì dals hotels, da na porscher sin nagins auters canals da commerzi pli bass pretschs u in pli grond dumber da chombras.
Per ils hotels po quai esser problematic: Sch’els vulan esser preschents sin tuttas plattafurmas, lura ston els porscher dapertut ils medems pretschs – era sche tschertas plattafurmas pretendan damain cumissiuns.
2 da las 3 plattafurmas han gia adattà lur cundiziuns avant la decisiun. Uss stoppia la HRS cun sedia a Cologna anc far quest pass, scriva la Cumco.
RR novitads 10:00